gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl fr gl gl gl es gl gl gl gl gl gl gl gl gl gl gl gl gl en en en fr es gl ms de en sv fr de de gl gl gl gl gl gl gl fr gl gl gl gl gl gl gl gl gl gl gl es gl pt es gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Masacre en Gaza
Xoves, quinta feira, 06 de outubro de 2022
O ataque terrestre "limitado" de dez mil soldados israelís na Faixa saldouse con varias decenas de mortos, moitos deles civís e mesmo crianzas.
Anterior: Os tanques israelís entran en Gaza
Tanques israelís avanzan cara a Gaza. Ao fondo, fume de explosións
As forzas terrestres israelís penetraron a Faixa de Gaza coa escusa de frear os foguetes lanzados por militantes de Hamás. Porén, os civís son os que están a levar a peor parte. Segundo fontes no interior do territorio atacado, máis de 20 persoas morreron durante os combates nocturnos, varios deles civís, e ducias resultaron feridos.
Segundo o exército israelí, 30 dos seus soldados foron feridos, dous deles de gravidade. O que Israel cualifica de "operación limitada" mobilizou xa dez mil tropas e centos de tanques. Ademais, o goberno xa convocou "decenas de miles" de militares reservistas.
Informacións da BBC indican que os combates están a ter lugar na cidade de Gaza, na localidade de Beit Lahiya, ao norte, e no campo de refuxiados de Xabaliya. O secretario xeral da ONU pediu que se detivesen as operacións, porén, o Consello de Seguridade, reunido de urxencia, non chegou a un acordo, polo bloqueo dos Estados Unidos. Segundo fontes diplomáticas, o embaixador estadounidense, Alejandro Wolff, xustificou que unha declaración oficial que criticase tanto a Israel como a Hamás non sería útil.
Por outra banda, a canle de televisión Al Aqsa TV, afiliada a Hamás, afirmou que o grupo capturou dous soldados israelís, o que non foi verificado por outras fontes nin confirmado polo exército de Israel.
Segundo fontes médicas palestinas citadas por Al Jazeera, dende o comezo dos ataques, xa hai máis dunha semana, morreron máis de 464 palestinos e máis de dous mil resultaron feridos. Os foguetes lanzados polos palestinos sobre o sur de Israel a semana pasada provocaron catro mortes.
Para evitar a axuda humanitaria e a chegada de embarcacións de protesta, Israel estendeu este domingo o bloqueo naval de Gaza dende as seis millas náuticas até as 20 millas.
O sábado á noite concentráronse preto de mil persoas perante o Marco, en Vigo. A consecuencia da entrada das tropas terrestres israelís en Gaza, este domingo ás seis do serán e, despois, cada día ás 20 horas mentres non remate o conflito, repetiranse as protestas pacíficas.
Na Coruña está convocada outra manifestación que partirá ás 20:30 do Obelisco, tamén o domingo 4.
Galiza por Palestina convocou unha xunta o vindeiro mércores, 7 de xaneiro, ás 19 horas na Galería Sargadelos de Compostela, na Rúa Nova, para debater a organización dunha manifestación nacional galega en repudio dos crimes sionistas e da ocupación de Palestina. A convocatoria xorde a petición de diversas persoas e colectivos nas mobilizacións que tiveron lugar estes días por todo o país.
Blog de Nazek Abu Rahma, de Gaza
Haaretz -o punto de vista dende Israel
Twitter de Al Jazeera sobre Gaza -información ao minuto
Twitter de Gazanews -dende Gaza
Os tanques israelís entran en Gaza
Centos de persoas concéntranse en Vigo en apoio a Palestina
O exército israelí mata un líder de Hamás nun ataque aéreo
Cúmprese unha semana dos ataques de Israel a Gaza con máis de 420 mortos
Convocadas novas concentracións contra os ataques a Gaza
Israel rexeita as peticións para un cesamento do fogo temporal
O BNG reclama a suspensión das relacións con Israel até que finalice o ataque
Israel rexeita calquera tipo de tregua
Israel advirte que só é "o comezo da batalla"
Máis de cen mortos nun ataque israelí en Gaza
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Bombardeamentos sobre Gaza / Nazek Abu Rahma
Israel lanza ofensiva terrestre / Al Jazeera English
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto